15/01/2020 | Administración LocalMunicipal
Padrón
Aprobación das datas de celebración da festa da pascua 2020

En cumprimento do establecido na condición 11 do prego que rexe a licitación das autorizacións para o uso temporal do dominio público municipal para a instalación de atraccións feirais no Concello de Padrón con motivo das festas de Pascua 2017, 2018, 2019 e 2020, faise público que por acordo da Xunta de Goberno Local do 9 de xaneiro de 2020, acordouse: << Primeiro. Aprobar as seguintes datas de celebración da festa da Pascua 2020: · Inicio da montaxe das instalacións: o 29 de marzo de 2020 a partir das 19:00 horas unha vez recollido o mercado dominical e realizada a limpeza do mesmo. · Inicio das festas e da posta en funcionamento das actividades (“domingo de Ramos”): o 5 de abril de 2020. · Remate das festas e do funcionamento das actividades (“domingo de Pascuilla”): o 19 de abril de 2020. · Data máxima para a desmontaxe das instalación: o 24 de abril de 2020 ás 00:00 horas. Segundo. As persoas titulares das autorizacións concedidas por Decretos do Alcalde 222/2017, do 29 de marzo, 237/2017, do 3 de abril, 254 e 255/2017, do 7 de abril, acordo da Xunta de Goberno Local do 18 de maio de 2017, Decretos 146/2018, do 16 de marzo, 156/2018, do 20 de marzo e 177/2018, do 27 de marzo, e Decretos 269/2019, do 6 de abril e 258/2019, do 9 de abril, deberán proceder ao pagamento do prezo de adxudicación da parcela ou parcelas, correspondente ao exercizo 2020, no prazo máximo de 10 días naturais contados desde a publicación deste acordo no BOP, empregando para elo o o Modelo de autoliquidación que se recolle como Anexo A ao prego de condicións aprobado nos exercizos 2017, 2018 e 2019 e que se pode descargar da páxina web do Concello (www.padron. gal). No suposto de que o licitador-adxudicatario non cumplimentase este pagamento no prazo sinalado declararase extinguida a autorización e procederase á adxudicación ao licitador coa seguinte oferta máis ventaxosa economicamente de acordo á listaxe realizada pola Mesa de Licitación, de existir. Para o suposto de non constar ningunha outra oferta o Concello de Padrón poderá convocar un novo procedemento de adxudicación. Terceiro. Dar traslado do presente acordo aos servizos municipais de Intervención e Tesourería. Cuarto. Publicar o presente acordo no Boletín Oficial da Provincia da Coruña, na páxina web (www.padron. gal) e no Taboleiro de Anuncios da Casa do Concello, coa indicación de que pon fin á via administrativa e contra o cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación do presente acordo, ante o señor Alcalde. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 10 de xaneiro de 2020 O Alcalde (documento asinado dixitalmente) Asdo. Antonio Fernández Angueira